**R O M Â N I A** Proiect **JUDEŢUL MUREŞ (nu produce efecte juridice) \***

**MUNICIPIUL TÂRGU MUREŞ**

**Direcția Impozite și taxe locale**

Nr. 52279\_ din \_19.07.2021\_ Inițiator,

 PRIMAR,

 Soós Zoltán

**REFERAT DE APROBARE**

**a proiectului de hotărâre privind modificarea și completarea H.C.L. nr. 65 din 25 martie 2021, privind reorganizarea Direcției Impozite și Taxe Locale din cadrul aparatului de specialitate al Primarului Municipiului Târgu Mureș, în Direcția Fiscală Locală** **Târgu Mureș - instituție publică de interes local cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții**

Prin HCL nr. 65 din 25 martie 2021, a fost aprobată reorganizarea Direcției Impozite și Taxe Locale din cadrul aparatului de specialitate al Primarului Municipiului Târgu Mureș, în Direcția Fiscală Locală Târgu Mureș - instituție publică de interes local cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții.

HCL nr. 65/25.03.2021 și întreaga documentație care a stat la baza acesteia, a fost transmisă Agenției Naționale a Funcționarilor Publici prin intermediul portalului de management al funcțiilor publice și funcționarilor publici, care în urma analizei documentației, prin notificarea nr. 20940/2021 a făcute unele observații.

Pentru a da curs observațiilor și propunerilor făcute de către ANFP, propunem a se aproba modificarea Organigramei, a Statului de funcții și a Regulamentului de Organizare și Funcționare, după cum urmează:

1.Numirea funcționarilor publici în cadrul Direcției Fiscale Locale Târgu Mureș, se va realiza fără modificarea atribuțiilor cu mai mult de 50% și cu acordul scris al angajaților, în cazul în care se va impune.

2.Se redenumește Serviciul Insolvențe, Contabilitate și Administrativ în **Serviciul Juridic, Contabilitate, Strategii, Resurse umane și Relații cu publicul;**

3**.**Se desființează Compartimentul auditpublic intern, iar postul de auditor superior - vacant, **se transformă în consilier achiziții publice superior - vacant și va trece la Serviciul Juridic, Contabilitate, Strategii, Resurse Umane și Relații cu publicul** (11+1).

4.Se transformă funcția publică vacantă de consilier juridic superior, din cadrul Serviciului Juridic, Contabilitate, Strategii, Resurse Umane și Relații cu publicul, în **funcția publică de inspector superior – vacant.**

Director executiv D.I.T.L.

 Szövérfi László